# Liptovský Mikuláš

| Liptovský Mikuláš Liptovský Mikuláš
 |
| --- |
|  Liptovský Mikuláš |
|  |
|

|  |  |
| --- | --- |
|  Zastava

 |  Grb |

 |
| Osnovni podaci
 |
| Država
 |  Slovačka
 |
| Kraj
 | Žilinski
 |
| Okrug
 | Liptovski Mikulaš
 |
| Regija
 | Liptov
 |
| Osnovan
 | 1286
 |
| Stanovništvo
 |
| Stanovništvo (2025) | 29.710
 |
| Gustina stanovništva
 | 424,59 st./km²
 |
| Geografija
 |
| Koordinate
 | ﻿ / ﻿ |
| Nadmorska visina
 | 607 m
 |
| Površina
 | 69,97 km²
 |
| Liptovský MikulášLiptovský Mikuláš (Slovačke)
 |
| Ostali podaci
 |
| Poštanski kod
 | 031 01
 |
| Pozivni broj
 | +421-44
 |
| Registarska oznaka
 | LM
 |
| Web-stranica
 | www.mikulas.sk |

**Liptovský Mikuláš** (slovački: *Liptovský Mikuláš izgovor:Ljiptovski Mikulaš*, njemački: *Liptau-Sankt-Nikolaus*, mađarski: *Liptószentmiklós*) je grad u Slovačkoj i treći po važnosti grad u Žilinskog kraja.

Liptovský Mikuláš je poznat kao jedan od viših gradova u Slovačkoj, smešten u blizini najpoznatijih zimskih turističkih odredišta na Tatrama.

## Prirodni uslovi

Liptovský Mikuláš je smešten u severnom delu države. Prestonica države, Bratislava, nalazi se 290 km jugozapadno.

**Reljef**: Liptovský Mikuláš se razvio u središnjem delu Tatri. Grad je smešten u kotlini reke Vah. Kotlina je sa severa ograđena Visokim Tatrama, sa juga Niskim Tatrama. Nadmorska visina grada je oko 570 metara, pa je to jedan od viših gradova u Slovačkoj.

**Klima**: Klima u Liptovskom Mikulášu je kontinentalna sa oštrijom crtom zbog znatne nadmorske visine i planinske okoline.

**Vode**: Kroz Liptovský Mikuláš protiče reka Vah, najvažnija reka u celoj državi. Grad se nalazi u gornjem delu njenog toka i reka ga deli na južni i severni deo.

## Historija

Ljudska naselja na ovom prostoru datiraju još iz praistorije. Naselje pod ovim imenom prvi put se spominje u 10. veku. Grad je vekovima bio u sastavu Ugarske. U 19. veku grad postaje jedno od mesta slovačkog narodnog preporoda.

Krajem 1918. g. Liptovski Mikulaš je postao deo novoosnovane Čehoslovačke. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke grad je postao njeno značajno središte, ali je došlo i do problema vezanih za prestrukturiranje privrede.

## Stanovništvo

Statistika stanovništva (10 godina)| Godina: | 1995. | 2005. | 2015. | 2025. |
| --- | --- | --- | --- | --- |
| Broj ljudi: | 33.597 | 32.884 | 31.534 | 29.710 |
| Razlika: |  | -2,12 % | -4,10 % | -5,78 % |

Statistika stanovništva| Godina: | 2024. | 2025. |
| --- | --- | --- |
| Broj ljudi: | 29.860 | 29.710 |
| Razlika: |  | -0,50 % |

Prema podacima o broju stanovnika iz 2025. godine naselje je imalo 29.710 stanovnika.

### Etnički sastav

Popis 2021. (udjeli iznad 1 %)| Narodnost | brojnost | udjel |
| --- | --- | --- |
| Slovaci | 27.847 | 91,23 % |
| Neutvrđeno | 2160 | 7,07 % |
| Česi | 555 | 1,81 % |
| Romi | 415 | 1,35 % |
| Ukupno | 30.522 |

Pri popisu stanovništva 2021. godine stanovništvo se moglo izjasniti pripadnicima jedne ili dviju narodnosti. Od 30.522 stanovnika bilo ih je tako 27.847 slovačke, 2160 neutvrđene, 555 češke, 415 romske, 110 mađarske, 98 inih, 67 rusinske, 63 ruske, 41 poljske, 35 njemačke, 24 moravske, 22 ukrajinske, 14 grčke, 13 engleske, 9 vijetnamske, 9 kanadske, 8 turske, 8 talijanske, 8 austrijske, 7 židovske, 7 srpske, 6 kineske, 5 francuske, 3 šleske, 2 irske, 2 albanske, 1 hrvatske i 1 bugarske narodnosti.

| proširiNapomena o broju stanovnika |
| --- |
| Razlika između broja stanovnika gore i u popisu stanovništva (tu i niže) je u tome što se gore broj stanovnika uglavnom sastoji od stalnih stanovnika itd.; a popis bi trebao naznačiti mjesto gdje ljudi zapravo uglavnom žive. Na primjer, student je građanin sela jer tamo ima stalno prebivalište (tamo je živio kao dijete i ima roditelje), ali većinu vremena studira na sveučilištu u gradu. |

### Religija

Popis 2021. (udjeli iznad 1 %)| Vjeroispovijest | brojnost | udjel |
| --- | --- | --- |
| Bez vjerske pripadnosti | 12.928 | 42,36 % |
| Rimokatolička Crkva | 8243 | 27,01 % |
| Evangelistička Crkva | 5793 | 18,98 % |
| Neutvrđeno | 2289 | 7,5 % |
| Ukupno | 30.522 |

Pri popisu stanovništva 2021. godine 30.522 stanovnika izjavilo je sljedeće vjerske pripadnosti: 12.928 bez vjerske pripadnosti, 8243 Rimokatolička Crkva, 5793 Evangelistička Crkva, 2289 neutvrđeno, 259 Jehovini svjedoci, 256 Grkokatolička Crkva, 125 ad hoc pokreti, 109 razno, 100 ostale i neprecizno određene kršćanske crkve, 80 Baptistička Crkva, 67 Pravoslavna Crkva, 52 Budizam, 49 Kršćanski zborovi u Slovačkoj, 41 poganstvo i prirodni duhovnost, 41 Evangelistička metodistička Crkva, 16 Adventisti sedmog dana, 12 Kalvinistička, 12 Islam, 12 Bratska crkva, 11 Židovi, 8 Starokatolička Crkva, 8 Čehoslovačka husitska crkva, 6 Hinduizam i 5 Apostolska Crkva.

## Galerija slika

* Pešačka Ulica 1. maja
* Rimokatolička crkva
* Luteranska crkva
* Sinagoga

## Reference

## Vanjske veze

* Datoteke u vezi s temom Liptovský Mikuláš na Wikimedijinoj ostavi
* Službene stranice‍  (`sk`)